1.

Prilog II. mijenja se kako slijedi (a) članak 1. mijenja se kako slijedi: i. definicija pojma „imatelj dostupnog BIC-a” zamjenjuje se sljedećim: „— „dostupni imatelj BIC-a” znači subjekt koji: (a) ima poslovni identifikacijski kôd (BIC); (b) nije prepoznat kao neizravni sudionik u PM-u; i (c) korespondent je ili klijent imatelja PM računa ili podružnica izravnog ili neizravnog sudionika u PM-u i koji može preko imatelja PM računa dostaviti naloge za plaćanje u komponentu sustava TARGET2 i primiti plaćanja iz nje”; ii. definicija pojma „podsustav” zamjenjuje se sljedećim: „— „podsustav” znači sustav kojim upravlja subjekt osnovan u Europskoj uniji ili Europskom gospodarskom prostoru (EGP) koji podliježe superviziji i/ili nadzoru nadležnog tijela i koji ispunjava zahtjeve nadzora u vezi s lokacijom infrastruktura koje nude usluge u eurima, s povremenim izmjenama koje se objavljuju na mrežnim stranicama ESB-a (*1), u kojem se plaćanja i/ili financijski instrumenti razmjenjuju i/ili obračunavaju ili bilježe pri čemu a) se novčane obveze namiruju u sustavu TARGET2 i/ili b) se sredstava drže u sustavu TARGET2, u skladu sa Smjernicom ESB/2012/27 (*2) i dvostranim sporazumom između podsustava i odgovarajućeg SB-a Eurosustava, (*1) Važeća politika Eurosustava u vezi s lokacijom infrastrukture utvrđena je u sljedećim priopćenjima, koae su sva dostupna na mrežnim stranicama ESB-a www.ecb.europa.eu: (a) the Policy statement on euro payment and settlement systems located outside the euro area od 3. studenoga 1998.; (b) the Eurosystem's policy line with regard to consolidation in central counterparty clearing od 27. rujna 2001.; (c) the Eurosystem policy principles on the location and operation of infrastructures settling euro-denominated payment transactions od 19. srpnja 2007.; (d) the Eurosystem policy principles on the location and operation of infrastructures settling euro-denominated payment transactions: specification of „legally and operationally located in the euro area” od 20. studenoga 2008.; (e) the Eurosystem oversight policy framework, revidirana verzija iz srpnja 2016." (*2) Smjernica ESB/2012/27 od 5. prosinca 2012. o Transeuropskom automatiziranom sustavu ekspresnih novčanih transakcija u realnom vremenu na bruto načelu (sustav TARGET2) (SL L 30, 30.1.2013., str. 1.).”;" iii. definicija pojma „dostupna likvidnost” zamjenjuje se sljedećim: „— „dostupna likvidnost” znači potražni saldo na PM računu sudionika i, ako je primjenjivo, unutardnevna kreditna linija koja je odobrena od strane odgovarajućeg NSB-a europodručja u odnosu na taj račun, ali koja još nije povučena ili, ako je primjenjivo, koji je umanjen za iznos obrađenih rezervacija likvidnosti na PM računu,”; iv. definicija pojma „radni dan” zamjenjuje se sljedećim: „— „radni dan” ili „radni dan sustava TARGET2” znači dan na koji je sustav TARGET2 otvoren za namiru naloga za plaćanje, kako je utvrđeno u Dodatku V.,”; v. definicija pojma „namjenski gotovinski račun” zamjenjuje se sljedećim: „— „namjenski gotovinski račun za T2S (DCA za T2S)” znači račun koji drži imatelj DCA-a za T2S, otvoren u sustavu TARGET2-[umetnuti oznaku SB-a/zemlje], a koji se koristi za gotovinska plaćanja u vezi s namirom vrijednosnih papira u T2S-u,”; vi. u definiciji pojma „slučaj neispunjavanja obveza”, točka (g) zamjenjuje se sljedećim: „(g) ako su sudionikovo pozitivno stanje na njegovu PM računu, DCA-u za T2S ili DCA-u za TIPS ili sva sudionikova imovina ili njezin znatan dio predmet odluke o blokadi, zabrani raspolaganja, zapljeni ili drugog postupka čiji je cilj zaštita javnog interesa ili prava sudionikovih vjerovnika;” vii. definicija pojma „domaći račun”, zamjenjuje se sljedećim: „— „domaći račun” znači račun otvoren izvan PM-a od strane NSB-a iz europodručja za kreditnu instituciju osnovanu u Uniji ili EGP-u,”; viii. u definiciji pojma „informacijski i kontrolni modul (ICM)” riječ „sudionicima” zamjenjuje se riječima „imateljima PM računa”; ix. definicija pojma „ICM poruka” zamjenjuje se sljedećim: „— „ICM poruka (eng. ICM broadcast message)” znači informacije koje su istodobno dostupne svim skupinama ili odabranoj skupini imatelja PM računa preko ICM-a,”; x. u definiciji pojma „neizravni sudionik” riječ „EGP” zamjenjuje se riječima „Uniji ili EGP-u”; xi. definicija pojma „investicijsko društvo” zamjenjuje se sljedećim: „— „investicijsko društvo” znači investicijsko društvo u smislu [umetni odredbe nacionalnog propisa kojima se prenosi članak 4. stavak 1. točka 1. Direktive 2014/65/EU Europskog parlamenta i Vijeća (*3)], isključujući institucije navedene u [umetnuti odredbe nacionalnog propisa kojima se prenosi članak 2. stavak 1. Direktive 2014/65/EU], pod uvjetom da predmetno investicijsko društvo: (a) ima odobrenje i da ga nadzire priznato nadležno tijelo koje je kao takvo određeno u skladu s Direktivom 2014/65/EU; i (b) ovlašteno je obavljati djelatnosti iz [umetnuti odredbe nacionalnog propisa kojima se prenose točke 2., 3., 6. i 7. odjeljka A Priloga I. Direktivi 2014/65/EU]; (*3) Direktiva 2014/65/EU Europskog parlamenta i Vijeća od 15. svibnja 2014. o tržištima financijskih instrumenata te o izmjeni Direktive 2002/92/EZ i Direktive 2011/61/EU (SL L 173, 12.6.2014., str. 349.).”;" xii. u definiciji pojma „pristup za više adresata” riječi „s poslovnim nastanom u EGP-u” zamjenjuje se riječima „osnovan u Uniji ili EGP-u”; xiii. u definiciji pojma „glavni PM račun” pojam „DCA” zamjenjuje se pojmom „DCA za T2S”; xiv. definicija pojma „sudionik” zamjenjuje se sljedećim: „— „sudionik” [ili „izravni sudionik”] znači subjekt koji ima najmanje jedan PM račun (imatelj PM računa) i/ili jedan namjenski gotovinski račun zaT2S (imatelj DCA-a za T2S) i/ili jedan namjenski gotovinski račun za TIPS (imatelj DCA-a za TIPS) kod SB-a Eurosustava,”; xv. definicija pojma „nalog za plaćanje” zamjenjuje se sljedećim: „— „nalog za plaćanje” znači nalog za kreditni transfer, nalog za prijenos likvidnosti, instrukcija za izravno terećenje, nalog za prijenos likvidnosti s PM-a na DCA za T2S ili nalog za prijenos likvidnosti s PM-a na DCA za TIPS,”; xvi. definicija pojma „nalog za prijenos likvidnosti s PM-a na DCA” zamjenjuje se sljedećim: „— „nalog za prijenos likvidnosti s PM-a na DCA za T2S” znači instrukcija za prijenos određenog iznosa novca s PM računa na DCA za T2S,”; xvii. u definiciji „tehnički kvar sustava TARGET2”, riječi „istodnevnu obradu plaćanja” zamjenjuju se riječima „obradu plaćanja istog radnog dana”; xviii. dodaju se sljedeće definicije: „— „usluga namire trenutačnog plaćanja u sustavu TARGET (TIPS)” znači namira u novcu središnje banke naloga za trenutačno plaćanje na platformi TIPS, — „platforma TIPS” znači infrastruktura jedinstvene tehničke platforme koju pružaju nacionalne središnje banke pružatelji platforme TIPS, — „nacionalne središnje banke pružatelji platforme TIPS” znači Deutsche Bundesbank, Banco de España, Banque de France i Banca d'Italia u njihovu svojstvu središnjih banaka koje izgrađuju platformu TIPS i upravljaju njome u korist Eurosustava, — „pružatelj mrežnih usluga TIPS-a” znači društvo: a) koje udovoljava svim potrebnim uvjetima za povezivanje s platformom TIPS i koje je uspostavilo tehničku vezu s platformom TIPS u skladu s pravilima i postupcima utvrđenim u Dodatku V. Priloga II.b Smjernici ESB/2012/27 i b) koje je potpisalo uvjete za održavanje povezivosti TIPS-a koji su dostupni na mrežnim stranicama ESB-a, — „namjenski gotovinski račun za TIPS (DCA za TIPS)” znači račun koji drži imatelj DCA-a za TIPS, otvoren u sustavu TARGET2-[umetnuti oznaku SB-a/zemlje], a koji se koristi za pružanje usluga trenutačnih plaćanja svojim strankama, — „usklađeni uvjeti za otvaranje i funkcioniranje namjenskog gotovinskog računa za TIPS u sustavu TARGET2” znači uvjeti koji su utvrđeni u Prilogu II.b, — „povezan PM račun” znači PM račun s kojim je povezan DCA za TIPS za potrebe upravljanja likvidnošću i plaćanje naknada za TIPS, — „nalog za trenutačno plaćanje” znači, u skladu sa SEPA shemom za trenutačni kreditni transfer (SCT Inst) Europskog platnog vijeća, instrukcija za plaćanje koja se može izvršiti 24 sata na dan, svakog kalendarskog dana u godini, s obradom i obaviješću platitelju koja je trenutačna ili skoro trenutačna, — „zahtjev za opoziv” znači, u skladu sa SCT Inst shemom, poruka imatelja DCA-a za TIPS kojom traži vraćanje namirenog naloga za trenutačno plaćanje, — „pozitivan odgovor na opoziv” znači, u skladu sa SCT Inst shemom, nalog za plaćanje koji je inicirao primatelj zahtjeva za opoziv, kao odgovor na zahtjev za opoziv, u korist pošiljatelja tog zahtjeva za opoziv, — „nalog za prijenos likvidnosti s PM-a na DCA za TIPS” znači instrukcija za prijenos određenog iznosa novca s PM računa na DCA za TIPS, — „nalog za prijenos likvidnosti s DCA-a za TIPS na PM” znači instrukcija za prijenos određenog iznosa novca s DCA-a za TIPS na PM račun;”; (b) članak 3. zamjenjuje se sljedećim: „Članak 3. Opći opis sustava TARGET2 1. Sustav TARGET2 omogućava namiru plaćanja u eurima u realnom vremenu na bruto načelu, s namirom u novcu središnje banke preko PM računa, namjenskih gotovinskih računa u T2S-u za potrebe transakcija s vrijednosnim papirima i namjenskih gotovinskih računa za TIPS za potrebe trenutačnih plaćanja. 2. Sljedeće transakcije obrađuju se u sustavu TARGET2-[umetnuti oznaku SB-a/zemlje]: (a) transakcije koje izravno proistječu ili su učinjene u vezi s operacijama monetarne politike Eurosustava; (b) namira euro strane deviznih operacija koje uključuju Eurosustav; (c) namira prijenosa u eurima koji proizlaze iz transakcija u prekograničnim sustavima netiranja za plaćanja velikih vrijednosti; (d) namira prijenosa u eurima koji proizlaze iz transakcija u sistemskim važnim sustavima plaćanja malih vrijednosti u eurima; (e) namira novčane strane transakcija s vrijednosnim papirima; (f) nalozi za prijenos likvidnosti s DCA-a za T2S na DCA za T2S, nalozi za prijenos likvidnosti s DCA-a za T2S na PM i nalozi za prijenos likvidnosti s PM-a na DCA za T2S; (fa) nalozi za trenutačna plaćanja; (fb) pozitivni odgovori na opoziv; (fc) nalozi za prijenos likvidnosti s DCA-a za TIPS na PM i nalozi za prijenos likvidnost s PM-a na DCA za TIPS; i (g) sve druge transakcije u eurima naslovljene na sudionike sustava TARGET2. 3. Sustav TARGET2 omogućava namiru plaćanja u eurima u realnom vremenu na bruto načelu, s namirom u novcu središnje banke preko PM računa, namjenskih gotovinskih računa za T2S i namjenskih gotovinskih računa za TIPS. Sustav TARGET2 uspostavljen je i djeluje na temelju SSP-a, preko kojeg se nalozi za plaćanje dostavljaju i obrađuju te preko kojeg se naposljetku primaju plaćanja na isti tehnički način. Što se tiče tehničkog funkcioniranja namjenskih gotovinskih računa za T2S, sustav TARGET2 tehnički je uspostavljen i djeluje na temelju platforme T2S. Što se tiče tehničkog funkcioniranja namjenskih gotovinskih računa za TIPS, sustav TARGET2 tehnički je uspostavljen i djeluje na temelju platforme TIPS. 4. [umetnuti naziv SB-a] je pružatelj usluga na temelju ovih Uvjeta. Radnje i propusti nacionalnih središnjih banaka pružatelja SSP-a smatraju se radnjama i propustima [umetnuti naziv SB-a] za koje on preuzima odgovornost u skladu s dalje navedenim člankom 31. Sudjelovanje u skladu s ovim Uvjetima ne stvara ugovorni odnos između imatelja PM računa i nacionalnih središnjih banaka pružatelja SSP-a kada bilo koja od potonjih djeluje u tom svojstvu. Upute, poruke ili informacije koje imatelj PM računa primi od SSP-a ili ih pošalje SSP-u u vezi s uslugama pruženima na temelju ovih Uvjeta smatraju se primljenima od [umetnuti naziv SB-a] ili poslanima [umetnuti naziv SB-a]. 5. Sustav TARGET2 se u smislu pravne strukture sastoji od više platnih sustava sastavljenih od svih komponenti sustava TARGET2, koje su određene kao „sustavi” na temelju nacionalnih propisa kojima se prenosi Direktiva 98/26/EZ. Sustav TARGET2 [umetnuti oznaku SB-a/zemlje] određen je kao „sustav” na temelju [umetnuti odgovarajuće odredbe kojima se prenosi Direktiva 98/26/EZ]. 6. Sudjelovanje u sustavu TARGET2 odvija se na temelju sudjelovanja u komponenti sustava TARGET2. Ovi Uvjeti opisuju međusobna prava i obveze imatelja PM računa u sustavu TARGET2-[umetnuti oznaku SB-a/zemlje] i [umetnuti naziv SB-a]. Pravila o obradi naloga za plaćanje temeljem ovih Uvjeta (Glava IV. i Dodatak I.) odnose se na sve naloge za plaćanje koje dostavi ili na sva plaćanja koja primi bilo koji imatelj PM računa.”; (c) članak 4. mijenja se kako slijedi: i. u stavku 1., točke (a) i (b) zamjenjuju se sljedećim: „(a) kreditne institucije osnovane u Uniji ili EGP-u, uključujući i kada djeluju preko podružnice osnovane u Uniji ili EGP-u; (b) kreditne institucije osnovane izvan EGP-a, pod uvjetom da djeluju preko podružnice osnovane u Uniji ili EGP-u;”; ii. u stavku 1. riječi „podstavaka (a) i (b)” zamjenjuju se riječima „točaka (a) i (b)”; iii. u stavku 2., točke (c) i (d) zamjenjuju se sljedećim: „(c) investicijska društva osnovana u Uniji ili EGP-u; (d) subjekte koji upravljaju podsustavima i koji djeluju u tom svojstvu; i” iv. u stavku 2., u točki (e) riječi „u podstavcima od (a) do (d)” zamjenjuju se riječima „u točkama od (a) do (d)”; (d) članak 5. mijenja se kako slijedi: i. stavak 3. zamjenjuje se sljedećim: „3. Imatelji PM računa mogu odrediti subjekte kao neizravne sudionike u PM-u, pod uvjetom da se ispune uvjeti utvrđeni u članku 6.”; ii. u stavku 4., u točkama (a) i (b), riječ „EGP-u” zamjenjuje se riječima „Uniji ili EGP-u”; (e) u članku 6. stavku 1. riječ „EGP-u” zamjenjuje se riječima „Uniji ili EGP-u”; (f) članak 7. mijenja se kako slijedi: i. stavak 3. zamjenjuje se sljedećim: „3. Imatelj PM računa koji prihvaća da njegov PM račun bude određen kao glavni PM račun u obvezi je po računima povezanim s otvaranjem i funkcioniranjem svakog DCA-a za T2S povezanog s tim PM računom, kako je navedeno u Dodatku VI. ovog Priloga, neovisno o sadržaju ili nepoštovanju ugovornih ili drugih sporazuma između tog imatelja PM računa i imatelja DCA-a za T2S.”; ii. u stavcima 4. i 5. pojam „DCA” zamjenjuje se pojmom „DCA za T2S”; iii. dodaju se sljedeći stavci 6. i 7.: „6. Imatelj PM računa koji prihvaća da njegov PM račun bude određen kao povezani PM račun u obvezi je po računima povezanim s otvaranjem i funkcioniranjem svakog DCA-a za TIPS povezanog s tim PM računom, kako je navedeno u Dodatku VI. ovog Priloga, neovisno o sadržaju ili nepoštovanju ugovornih ili drugih sporazuma između tog imatelja PM računa i imatelja DCA-a za TIPS. Povezani PM račun može biti povezan s najviše 10 namjenskih gotovinskih računa za TIPS. 7. Imatelj povezanog PM računa ima pregled likvidnosti dostupne na namjenskim gotovinskim računima za TIPS povezanim s tim PM računom i osigurava da su imatelji DCA-a za TIPS svjesni svoje odgovornosti za upravljanje tom likvidnošću.”; (g) u članku 8. stavku 1. točki (a) podtočki i. riječi „sustavom TARGET2-[umetnuti oznaku SB-a/zemlje]” zamjenjuju se riječima „SSP-a”; (h) članak 11. mijenja se kako slijedi: i. u stavku 3. prva rečenica zamjenjuje se sljedećim: „Najnovije informacije o operativnom stanju SSP-a dostupne su u informacijskom sustavu TARGET2 (T2IS) na namjenskoj mrežnoj stranici na mrežnim stranicama ESB-a.”; ii. umeće se sljedeći stavak 4.a: „4.a Imatelj povezanog PM računa odgovoran je za pravovremeno informiranje svojih imatelja DCA-a za TIPS o svim relevantnim ICM porukama (eng. ICM broadcast message), uključujući one koje se odnose na privremeno ili trajno isključenje sudjelovanja imatelja DCA-a za TIPS u sustavu TARGET2-[umetnuti oznaku SB-a/zemlje].”; iii. stavak 9. zamjenjuje se sljedećim: „9. Sudionici odmah obavješćuju [umetnuti naziv SB-a] ako nastupi slučaj neispunjavanja obveza koji se odnosi na njih.”; (i) članak 13. mijenja se kako slijedi: i. točke (c) i (d) zamjenjuju se sljedećim: „(c) nalozi za prijenos likvidnosti; (d) nalozi za prijenos likvidnosti s PM-a na DCA za T2S; i”; ii. umeće se sljedeća točka (e): „(e) nalozi za prijenos likvidnosti s PM-a na DCA za TIPS.”; (j) u članku 14., stavak 3. zamjenjuje se sljedećim: „3. SSP određuje vremensku oznaku za obradu naloga za plaćanje prema redoslijedu njihova primitka.”; (k) u članku 15., stavak 2. zamjenjuje se sljedećim: „2. Vrlo hitne naloge za plaćanje mogu odrediti samo: (a) središnje banke; i (b) sudionici, u slučajevima plaćanja u korist ili na teret CLS Bank International, uz iznimku plaćanja povezanih s uslugama CLS CCP i CLSNow, i prijenosi likvidnosti u vezi s namirom podsustava koji upotrebljavaju ASI. Sve instrukcije za plaćanje koje podsustav dostavi preko ASI-ja radi terećenja ili odobrenja PM računa sudionika i svi nalozi za prijenos likvidnosti s PM-a na DCA za T2S i dostavljeni nalozi za prijenos likvidnosti s PM-a na DCA za TIPS smatraju se vrlo hitnim nalozima za plaćanje.”; (l) u članku 29. stavku 1. točka (b) zamjenjuje se sljedećim: „(b) može se upotrijebiti za iniciranja naloga za prijenos likvidnosti, naloga za prijenos likvidnosti s DCA-a za TIPS na PM, naloga za prijenos likvidnosti s PM-a na DCA za TIPS, naloga za prijenos likvidnosti s PM-a na DCA za T2S i, kada se ICM koristi zajedno s uslugama dodane vrijednosti T2S-a, naloga za prijenos likvidnosti s DCA-a za T2S na PM; i”; (m) u članku 31. stavak 5. zamjenjuje se sljedećim: „5. Ne dovodeći u pitanje [umetnuti odredbe nacionalnog propisa kojim se prenosi Direktiva (EU) 2015/2366 Europskog parlamenta i Vijeća (*4)], stavci od 1. do 4. primjenjuju se u mjeri u kojoj je moguće isključiti odgovornost [umetnuti naziv SB-a]. (*4) Direktiva (EU) 2015/2366 Europskog parlamenta i Vijeća od 25. studenoga 2015. o platnim uslugama na unutarnjem tržištu, o izmjeni direktiva 2002/65/EZ, 2009/110/EZ i 2013/36/EU te Uredbe (EU) br. 1093/2010 i o stavljanju izvan snage Direktive 2007/64/EZ (SL L 337, 23.12.2015., str. 35.).”;" (n) članak 34. mijenja se kako slijedi: i. u stavku 1. druga se rečenica zamjenjuje sljedećim: „Za potrebe ovog stavka, poduzimanja mjera za sprječavanje krize ili mjera za upravljanje krizom u smislu Direktive 2014/59/EU Europskog parlamenta i Vijeća (*5) prema imatelju PM računa ne smatra se samo po sebi otvaranjem postupka zbog insolventnosti. (*5) Direktiva 2014/59/EU Europskog parlamenta i Vijeća od 15. svibnja 2014. o uspostavi okvira za oporavak i sanaciju kreditnih institucija i investicijskih društava te o izmjeni Direktive Vijeća 82/891/EEZ i direktiva 2001/24/EZ, 2002/47/EZ, 2004/25/EZ, 2005/56/EZ, 2007/36/EZ, 2011/35/EU, 2012/30/EU i 2013/36/EU te uredbi (EU) br. 1093/2010 i (EU) br. 648/2012 Europskog parlamenta i Vijeća (SL L 173, 12.6.2014., str. 190.).”;" ii. u stavku 4. točki (a), riječi „imatelje DCA-a” i „imatelja DCA-a” zamjenjuju se riječima „imatelje DCA-a za T2S” odnosno „imatelja DCA-a za T2S”; (o) u članku 38. umeće se sljedeći stavak 1.a: „1.a Odstupajući od stavka 1., sudionik pristaje da se informacije o radnjama poduzetim na temelju članka 34. ne smatraju povjerljivim.”; (p) u članku 39. stavku 3. točka (a) podtočka ii. zamjenjuje se sljedećim: „ii. sudionik ne unosi niti jedan nalog za plaćanje za prijenos sredstava na račun koji drži subjekt različit od sudionika, u sustav TARGET2 dok ne primi potvrdu od [umetnuti naziv SB-a] da je potrebna obavijest dana ili da je suglasnost ishođena od pružatelja platnih usluga primatelja plaćanja ili u njegovo ime;”; (q) u članku 42. u prvoj i drugoj rečenici riječi „uključujući njihove dodatke” zamjenjuju se riječima „uključujući dodatke”; (r) u Dodatku I., stavak 8. pod nazivom „Upotreba ICM-a” mijenja se kako slijedi: i. točka 8. podtočke (c) i (d) zamjenjuju se sljedećim: „(c) s PM računa na tehnički račun kojim upravlja podsustav upotrebom postupka namire 6 - model u realnom vremenu; (d) putem naloga za prijenos likvidnosti s PM-a na DCA za T2S ili, kada se ICM koristi zajedno s uslugama dodane vrijednosti T2S-a, putem naloga za prijenos likvidnosti s DCA-a za T2S na PM; i”; ii. u točki 8. umeće se sljedeća podtočka (e): „(e) putem naloga za prijenos likvidnosti s PM-a na DCA za TIPS ili naloga za prijenos likvidnosti s DCA-a za TIPS na PM.”; (s) Dodatak IV. mijenja se kako slijedi: i. u stavku 4. pod nazivom „Premještanje rada SSP-a na alternativnu lokaciju”, u točki (c) pojam „nalogu za prijenos likvidnosti s PM-a na DCA” zamjenjuje se pojmom „nalogu za prijenos likvidnosti s PM-a na DCA za T2S”; ii. stavak 6. pod nazivom „Izvanredna obrada” mijenja se kako slijedi: — točka (c) podtočka i. zamjenjuje se sljedećim: „i. plaćanja vezana uz CLS Bank International, uz iznimku plaćanja povezanih s uslugama CLS CCP i CLSNow;”; — točka (d) podtočka iii. zamjenjuje se sljedećim: „iii. nalozi za prijenos likvidnosti s DCA-a za T2S na PM.”; iii. u stavku 8. pod nazivom „Druge odredbe”, u točki (b) riječ „SSP” zamjenjuje se riječima „operativni tim SSP-a”; (t) Dodatak V. Prilogu II. mijenja se kako slijedi: i. raspored se zamjenjuje sljedećim „Vrijeme Opis 6.45-7.00 Poslovni prozor za pripremu dnevnih operacija (1) 7.00-18.00 Dnevna obrada 17.00 Krajnje vrijeme plaćanja klijenata, tj. plaćanja kod kojih nalogodavac i/ili korisnik plaćanja nisu izravni ili neizravni sudionici kao što je utvrdio sustav upotrebom poruke MT 103 ili MT 103+ 18.00 Krajnje vrijeme međubankovnih plaćanja, tj. plaćanja različitih od plaćanja klijenata Krajnje vrijeme za prijenose likvidnosti između sustava TARGET2 i TIPS-a Kratko nakon 18.00 Dovršetak posljednjih algoritama u sustavu TARGET2 Nakon dovršetka posljednjih algoritama Sustav TARGET2 šalje poruku TIPS-u radi iniciranja promjene radnog dana u TIPS-u Kratko nakon dovršetka posljednjih algoritama Datoteke na kraju dana (Glavna knjiga) primljene od TIPS-a 18.00-18.45 (2) Obrada na kraju dana 18.15 (2) Opće krajnje vrijeme za upotrebu stalno raspoloživih mogućnosti (Kratko nakon) 18.30 (3) Podaci za ažuriranje računovodstvenih sustava dostupni su središnjim bankama 18.45-19.30 (3) Obrada na početku dana (novi radni dan) 19.00 (3) -19.30 (2) Stavljanje na raspolaganje likvidnosti na PM računu 19.30 (3) Poruka „početak postupka” i namira trajnih naloga za prijenos likvidnosti s PM računa na podračune/tehničke račune (namira vezana uz podsustav) Početak prijenosa likvidnosti između sustava TARGET2 i TIPS-a 19.30 (3) -22.00 Izvršenje dodatnih prijenosa likvidnosti preko ICM-a za postupak namire 6 za model u realnom vremenu; izvršenje dodatnih prijenosa likvidnosti preko ICM-a prije nego što podsustav pošalje poruke „početak ciklusa” za postupak namire 6 za povezani model; razdoblje namire; razdoblje namire noćnih operacija podsustava (samo za postupak namire 6 podsustava za model u realnom vremenu i postupak namire 6 za povezani model) 22.00-1.00 Prozor za tehničko održavanje 1.00-7.00 Postupak namire noćnih operacija podsustava (samo za postupak namire 6 podsustava za model u realnom vremenu i postupak namire 6 za povezani model) Prijenosi likvidnosti između sustava TARGET2 i TIPS-a. ii. dodaje se sljedeći stavak 6.: „6. Najnovije informacije o operativnom stanju SSP-a dostupne su u informacijskom sustavu TARGET2 (T2IS) na namjenskoj mrežnoj stranici na mrežnim stranicama ESB-a. Informacije o operativnom stanju SSP-a na T2IS i na mrežnim stranicama ESB-a ažuriraju se samo tijekom redovnom radnog vremena.”; (u) Dodatak VI. Prilogu II. mijenja se kako slijedi: i. u stavku 1. zadnja se rečenica zamjenjuje sljedećim: „Nalozi za prijenos likvidnosti s PM-a na DCA za T2S ili nalozi za prijenos likvidnosti s PM-a na DCA za TIPS poslani s PM računa sudionika i nalozi za prijenos likvidnosti s DCA-a za T2S na PM ili nalozi za prijenos likvidnosti s DCA-a za TIPS na PM primljeni na PM račun sudionika naplaćuju se prema opciji plaćanja (a) ili (b) gore odabranoj za taj PM račun.”; ii. u stavcima 12. i 13. te tablici pojam „DCA” zamjenjuje se pojmom „DCA za T2S”, iii. u tablici, umeće se sljedeće polje između trećeg („Upiti U2 A”) i četvrtog („Poruke povezane u datoteku”) polja pod „Informacijske usluge”: „U2 A preuzeti upiti 0,7 eurocenta Po poslovnoj stavci u vezi s kojom je postavljen upit u svakom izrađenom i preuzetom U2 A upitu” iv. umeću se sljedeći stavci 13.a i 13.b: „Naknade za imatelje povezanih PM računa 13a. Imatelju povezanog PM računa naplaćuju se sljedeće naknade za usluge TIPS-a povezane s namjenskim gotovinskim računima za TIPS povezanim s tim PM računom. Tarifne stavke Cijena Obrazloženje Usluge namire Nalog za trenutačno plaćanje 0,20 eurocenta Naplaćuju se također za nenamirene transakcije Zahtjev za opoziv 0,00 Negativan odgovor na opoziv 0,00 Pozitivan odgovor na opoziv 0,20 eurocenta Naplaćuje se imatelju povezanog PM računa povezanog s DCA-om za TIPS koji se odobrava (također za nenamirene transakcije) 13.b Do prvih deset milijuna naloga za trenutačno plaćanje i pozitivnih odgovora na opoziv, kumulativno, koje primi platforma TIPSdo kraja 2019. je besplatno. [Umetnuti naziv SB-a] naplaćuje imateljima povezanog PM računa svaki daljnji nalog za trenutačno plaćanje i pozitivan odgovor na opoziv koji primi platforma TIPSdo kraja 2019. u sljedećoj godini.”; v. u stavku 14. zadnja se rečenica zamjenjuje sljedećim: „Plaćanje treba biti izvršeno najkasnije četrnaestog radnog dana u mjesecu na račun koji odredi [umetnuti naziv SB-a] ili će biti izvršeno terećenjem računa koji odredi imatelj PM računa.”;